Gw mau tau Sejarah dari The Beatles. Jelasin dalam bahasa melayu

1957 - 1962: Pembentukan dan tahun terawal

Pada usia 16 tahun, penyanyi dan pemain gitar John Lennon membentuk kumpulan muzik skiffle bernama The Quarrymen dengan teman-teman sekolah asal Liverpool pada Mac 1957. Paul McCartney berusia lima belas tahun ketika mereka bertemu pada Julai tahun itu. George Harrison menyertai sebagai pemain gitar utama pada Februari tahun berikutnya setelah diundang McCartney menonton. Tahun 1960, teman-teman sekolah Lennon keluar dan masuk ke Liverpool College of Art. Ketiga-tiga mereka memainkan muzik rock and roll bagi mendapatkan seorang pemain dram. Bergabung sebagai pemain bes pada Januari, rakan sekelas Lennon, Stuart Sutcliffe menyarankan untuk menukar nama kumpulan menjadi The Beetles sebagai bentuk kekaguman terhadap Buddy Holly dan The Crickets, lalu berubah lagi menjadi The Beatals di bulan-bulan pertama tahun itu. Setelah mencuba nama lain seperti Johnny and the Moondogs, Long John and The Beetles dan The Silver Beatles, kumpulan itu akhirnya menjadi The Beatles pada bulan Ogos. Ketiadaan pemain dram yang tetap menjadi masalah apabila pengurus bukan rasmi mereka, Allan Williams menyiapkan kediaman untuk mereka di Hamburg, Jerman. Sebelum akhir bulan Ogos, mereka mengadakan uji bakat dan mencari Pete Best, dan berangkat terus ke Hamburg empat hari kemudian, menandatangani kontrak untuk bermain muzik dengan penganjur persembahan bernama Bruno Koschmider untuk 48 malam. Pertunjukkan Beatles laris di Hamburg di mana mereka bermain muzik berjam-jam dan mengakibatkan jalanan macet kerana dipenuhi orang yang keluar masuk menonton persembahan mereka.

Harrison yang masih berusia 17 tahun di bulan Ogos 1960, berbohong kepada petugas Jerman mengenai usianya agar boleh tinggal di Hamburg. Pada mulanya mereka ditempatkan di Indra Club, Koschmider lalu memindahkan mereka ke Kaiserkeller pada bulan Oktober setelah Indra ditutup kerana dianggap bising. Pada masa Beatles melanggar kontrak dengan mereka di Top Ten Club yang jadi lawannya, Koschmider melaporkan Harrison yang di bawah umur kepada pihak berkuasa dan diusir bulan November. McCartney dan Best juga ditangkap kerana kes pembakaran di bilik mereka di pertengahan Disember, selepas itu mereka juga telah dihantar pulang. Lennon kembali ke Liverpool pada pertengahan Disember sementara Sutcliffe tetap di Hamburg selama beberapa bulan. Ia sudah berpunya dengan gadis Jerman, Astrid Kirchherr yang pertama kali mengambil gambar profesional Beatles dan memangkas rambut Sutcliffe dengan gaya yang popular masa itu, exi (existensialis). Gaya rambut Sutcliffe kelak memberi inspirasi kepada ahli Beatles yang lain.

Pada tahun-tahun berikutnya, kumpulan ini kembali ke Hamburg. Mereka mencuba Preludin dengan sengaja untuk menjaga tenaga agar boleh bergiat aktif semalaman. Sutcliffe memutuskan keluar awal tahun 1961 dan dan melanjutkan pengajian di Jerman, jadi McCartney mengambil alih bass. Penerbit Jerman Berta Kaempfert mengikat kontrak Beatles yang sudah jadi empat orang untuk band latar Tony Sheridan dalam beberapa buah rakaman. Dikreditkan oleh Tony Sheridan dan The Beat Brothers, single My Bonnie dirakam bulan Jun dan dikeluarkan beberapa bulan kemudian, berada di tangga ke-32 carta lagu Musikmarkt. Beatles jadi lebih dikenali apabila pulang ke Liverpool. Saat masih sering bermain di The Cavern Club, mereka bertemu Brian Epstein, pemilik studio rakaman tempatan dan seorang kolumnis muzik. Beatles menunjuk Epstein sebagai pengurus pada Januari 1962 dan Kaempfert bersetuju untuk melepaskan mereka dari kontrak rakaman Jerman. Setelah suatu uji bakat mereka ditolak Decca Records dengan komen "kumpulan gitar sudah ketinggalan zaman, Tuan Epstein" , George Martin memfailkan kumpulan itu ke label Parlophone di EMI. Pada bulan April mereka kembali ke Hamburg dan dikejutkan dengan berita kematian Sutcliffe akibat pendarahan otak.

Kumpulan ini mendapat arahan George Martin di Studio Abbey Road EMI, London untuk pertama kali tahun 1962. Martin mengeluh tentang cara bermain dram Best kepada Epstein dan menyarankan agar Beatles menggunakan khidmat pemain dram sesi di studio. Akhirnya, Best digantikan oleh Ringo Starr yang baru keluar dari Rory Storm and the Hurricanes. Sebenarnya Starr sudah bermain untuk Beatles menggantikan Best yang sering tidak hadir. Martin masih menyewa Andy White sebagai pemain dram sesi untuk satu sesi sahaja. White menyumbang dalam single Love Me Do dan P.S I Love You. Dikeluarkan pada bulan Oktober, Love Me Do masuk tangga lagu 20 besar di England dan berada di nombor 17. Setelah selesai rakaman untuk single kedua berjudul Please Please Me pada bulan November, mereka mula muncul di televisyen pertama kali dalam program berita People and Place.

Kumpulan itu mengadakan persembahan gig terakhir kalinya di Hamburg pada Disember 1962. Sekarang sudah menjadi pola, keempat anggota menyumbang terhadap vokal, walau hanya Starr yang jarang jadi vokal utama kerana jangkauannya terhad. Lennon dan McCartney sudah bekerja sama dalam menulis lirik, sementara Harrison juga bernyanyi walau sedikit. Epstein mencium potensi Beatles yang besar, menyarankan agar kumpulan itu bersikap lebih profesional semasa berhibur. Lennon mengulangi kata-kata pengurusnya, "Begini, jika kau benar-benar ingin masuk ke tempat yang lebih besar, kau perlu berubah - berhenti makan di panggung, berhenti menyumpah, berhenti merokok"  Ia juga berkata,"kami terbiasa memakai pakaian yang kami suka, di dalam dan luar panggung. Ia berkata pada kami bahawa jin kurang kelihatan bagus dan mencadangkan untuk memakai seluar yang lebih pantas, tapi ia tidak ingin kami kelihatan serba-serbi. Ia ingin kami mempunyai gaya individualiti kami masing-masing ... merupakan pilihan untuk mewujudukannya atau masih makan ayam di atas pentas ".

1963 - 1966: Beatlemania, konsert jelajah, Please Please Me dan With the Beatles

Dengan kejayaan yang biasa dari Love Me Do, Please Please Me lebih diterima dengan cukup bersemangat, menduduki nombor 2 di tangga lagu United Kingdom selepas dikeluarkan pada Januari 1963. Pada mulanya Martin bermaksud untuk merakamkan LP (piring hitam) Beatles yang pertama di The Cavern Club, namun setelah merasa di sana seperti "suasana akustik dalam tangki minyak" , rakaman dialihkan selama satu sesi di Studio Abbey Road. Sepuluh lagu disiapkan dalam Please Please Me bersama 4 lagu dari 2 single yang terdahulu. Allmusic mengulas tentang bagaimana giatnya kumpulan itu mengeluarkan album sulung Please Please Me dalam satu hari: "Beberapa dekad selepas perilisannya, album itu masih terasa segar, khsususnya kerana asal nuansanya yang kuat."  John Lennon mengatakan bahawa ia dan Paul McCartney" hanya menulis lagu à la Everly Brothers dan Buddy Holly, lagu pop yang mengandungi tidak lebih daripada sekadar pemikiran - untuk mencipta suara. dan kata-katanya hampir tidak ada hubungannya"  Dikeluarkan pada Mac 1963, album itu menduduki nombor 1 yang menjadi awal mengungguli 11 album studio Beatles hingga tahun 1970 di carta lagu United Kingdom. Single ke-3, From Me to You dikeluarkan bulan April dan juga berada di nombor 1. Pada pengeluaran pada Ogos, single ke-4 She Loves You, menjadi single pertama Beatles yang menembusi jualan satu juta keping.

Logo ikonik The Beatles "drop-T" dilukis oleh pereka Ivor Arbiter, mula dikeluarkan pada 1963. Logo ini pertama kali ditampal pada dram, yang dibeli Epstein dan Ringo Starr di kedai Arbiter. Kumpulan itu menjelajahi United Kingdom 3 kali dalam setengah tahun: Jelajah selama 4 minggu bermula bulan Februari, 3 minggu di bulan Mac dan Mei hingga Jun. Populariti mereka ditandai dengan bersemangat peminat yang menamakan diri mereka Beatlemania. Persembahan di mana-mana disambut dengan jeritan. Bahkan polis perlu menyembur air dengan hos untuk menenang peminat demi melindungi Beatles. Hal ini mencetuskan debat di parlimen Inggeris. Pada akhir Oktober, The Beatles menjelajah ke Sweden selama 5 hari, untuk pertama kali membuat persembahan di luar negeri setelah di Hamburg. Kembali ke England, mereka disambut dengan jeritan beribu-ribu peminat, 15 wartawan dan jurugambar serta wartawan dari BBC Television dalam cuaca hujan lebat. Mulai esok selama 6 minggu, The Beatles kembali mengadakan jelajah yang sering menjadi berita hangat di media.

Please Please Me masih menduduki carta lagu selama 30 minggu hingga akhirnya dapat ditembusi dengan album mereka sendiri, WithThe Beatles yang juga menduduki di nombor 1 selama 22 minggu. Album ini dirakam dengan teknik penerbitan studio. Album With The Beatles diulas oleh Allmusic: "Susulan daripada pesanan yang terbanyak, salah satu yang menjadikan asli lebih baik dengan menggunakan nadanya sendiri dan menambah kedalaman"  Seperti yang sudah menjadi standard, album itu dikeluarkan pada akhir November, lebih awal daripada single seterusnya, I Want to Hold Your Hand. With The Beatles dipuji oleh pengkritik muzik TIME, William Mann, yang mengatakan bahawa Lennon dan McCartney adalah "komposer Inggeris hebat tahun 1963" . Majalah itu menerbitkan beberapa siri rencana yang membincangkan analisis Mann mengenai muzik The Beatles dan menaruh hormat pada mereka. With The Beatles menjadi album kedua dalam sejarah carta lagu United Kingdom yang menjual sejuta keping, sebelum ini dicetak pertama kali oleh lagu latar South Pacific pada tahun 1958.